Robert Boyle
Store norske leksikon,Realfag,Kjemi,Kjemiens historie
Robert Boyle var en irsk naturfilosof. Han var en økonomisk uavhengig forsker, særlig interessert i fysikk og kjemi, som på 1600-tallet ikke var to ulike disipliner. Han var født i Irland, men etter en tur utenlands slo han seg ned i Oxford hvor han levde med sin eldste søster resten av livet.
Han var en mann av sin tid, alkymist, men med mange bidrag som pekte fremover. I boken The Sceptical Chymist, or Chymico-Physical Doubts & Paradoxes fra 1661 definerte han et grunnstoff slik vi gjør i dag, men trodde samtidig at det var mulig å lage gull fra et annet metall. I 1661 oppdaget han det som i dag kalles Boyle–Mariottes lov, det vil si at produktet av trykk og volum for en gitt mengde gass er konstant. Boyle var en av stifterne av The Royal Society of London i 1663. Boyle brukte også mye tid til å studere filosofi og teologi. Les mer i Store norske leksikon alkymi kjemiens historie naturfilosofi